སློབ་སྔོན་སློབ་གསོ་ནི་མི་ཚེའི་ཐོག་མར་མགོ་ཚུགས་པའི་སློབ་གསོ་སྟེ་མི་ཞིག་གི་ཚེ་གང་བོའི་འཕེལ་རྒྱས་ལ་འབྲེལ་བ་ཡོད།མི་ཚེའི་ཐོག་མའི་དུས་རིམ་ནང་མིའི་ཕྱོགས་དུ་མའི་ནུས་པ་དེ་མི་མངོན་པའི་ནུས་པ་ཡིན་པའི་ཆ་ནས་ཁོའིཁོ་མོསྐྱེ་བ་དང་།འཚར་ལོངས།འཕེལ་རྒྱས་བཅས་ཀྱི་འཕེལ་རིམ་ནང་འདུས་ཡོད་ཅིང་།ཕྱོགས་དུ་མ་འཕེལ་སྲིད་པའི་ཆ་ནས་མིའི་ལུས་ཁམས་དང་སེམས་ཁམས་སུ་མི་མངོན་པར་གནས་ཡོད།གོང་དུ་ང་ཚོས་ཅ་ཏེ་ནཱ་ཡི་སྐད་བརྡའི་རིག་སྟོབས་དང་།གཏན་ཚིགས་རྩིས་ཁུངས་ཀྱི་རིག་སྟོབས།བར་སྣང་མཐོང་ཚོར་གྱི་རིག་སྟོབས།རོལ་མོའི་རིག་སྟོབས།ལུས་པོ་འགུལ་སྐྱོད་ཀྱི་རིག་སྟོབས།སྤྱི་ཚོགས་འབྲེལ་བའི་རིག་སྟོབས།བདག་ཤེས་ཀྱི་རིག་སྟོབས།རང་བྱུང་རིག་སྟོབས་བཅས་བསྡོམས་པས་རིག་སྟོབས་བརྒྱད་ཀྱི་ཕྱོགས་ཡོངས་ནས་འཕེལ་རྒྱས་གཏོང་བའི་རྨང་གཞི་མཐའ་དག་དུས་མཉམ་དུ་གནས་ཤིང་།དེ་ལས་རིག་སྟོབས་གང་ཞིག་མི་ཞིག་གི་ཁྱད་ནུས་ཡིན་པའི་ཆ་ནས་ད་དུང་ཕྱོགས་གཉིས་སུ་མ་གྱེས་པ་དང་གསལ་བོར་མངོན་མེད།རྒྱུ་མཚན་དེའི་ཕྱིར།ཕྲུ་གུ་དང་བྱིས་པའི་སློབ་གསོས་རིག་སྟོབས་གང་རུང་ཞིག་མ་འོངས་པར་བྱིས་པ་དེའི་ཁྱད་ཆོས་སུ་གྱུར་ནས་དེ་དམིགས་སུ་འཕེལ་སྲིད་པ་ཚང་མར་རྨང་གཞི་བརྟན་པོ་འཛུགས་དགོས་པས།ཕྲུ་གུ་དང་བྱིས་པའི་སློབ་གསོ་ནི་ངེས་པར་དུ་ཕྱོགས་ཡོངས་ཀྱི་སློབ་གསོ་དང་།རིག་སྟོབས་བརྒྱད་ཕྱོགས་ཡོངས་ནས་གསར་སྤེལ་བྱེད་ཆེད་འཇམ་ཁྲིད་བྱེད་པའི་སློབ་གསོ་ཞིག་ཡིན་དགོས།